**Melancolii duminicale**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Duminica se scurge la-ntâmplare,

E cerul cenușiu și se zbat norii,

Pe stradă parcă-s triști și trecătorii,

Pe mine însă lipsa ta mă doare

Că-i ziua când te simt zburând departe

Cu Betty prin păduri cutreierând

Și nu știu dacă mă păstrezi în gând,

Dar simt în nări clepsidrele că-s sparte.

Se lasă seara și nu-mi este bine,

Știu că te-oprești o clipă la Pardon,

În place locul doar când ești cu mine

În rest las peste vise un oblon.

- Duminicile-s stranii fără tine,

Un cer de plumb le-ngreunează paşii,

Dar în curând s-or naşte toporaşii

Sub paşii mei... Vei ştii că-ţi aparţine

Emoţia ce-mi răvăşeşte pieptul

Şi orice gând, îţi jur că niciodată

Cafeaua mea nu-i dulce, aromată,

Ca-n ziua-n care la Pardon, acceptul

Ţi-am dat, şi-apoi, sub bolțile-nflorite,

Acolo în poienile iubirii,

Primul sărut... Azi pragul amintirii

E-aşa înalt. Cum pot să-l trec, iubite?

Ioan Grigoraș Liliana Trif